Dvije i pol godine nakon podizanja optužnice protiv Milana Bandića i ostalih i slučaju štandovi i čestih odgađanja ročišta, optužno vijeće zagrebačkog Županijskog suda u četvrtak je potvrdilo optužnicu.

Podignuta je optužnica protiv zagrebačkog gradonačelnika Milana Bandića zbog toga što je Grad besplatno ustupio udruzi U ime obitelji za davanje potpisa 51 štand na dva tjedna za referendumsku inicijativu “Birajmo zastupnike imenom i prezimenom”.

Građanska inicijativa „Birajmo zastupnike imenom i prezimenom“ odlukom Grada Zagreba od 11. rujna 2014. godine dobila je na korištenje 51 štand na kojem su se kroz 2 tjedna, od 21. 9. do 5. 10. 2014., potpisivali građani koji su zatražili promjenu izbornog sustava, odnosno uvođenje preferencijalnog glasovanja bez cenzusa, ujednačavanje broja birača u izbornim jedinicama, zabranu zajedničkih izbornih lista kojima velike stranke u Sabor uvode stranke koje nemaju gotovo nikakvu potporu birača, uvođenje dopisnog i elektroničkog glasovanja itd.

Zanimljivo je da su Državno odvjetništvo i USKOK izdvojili U ime obitelji između 400 udruga čije je aktivnosti Grad Zagreb prema istoj proceduri financirao u toj godini.

U ime obitelji: Ministar uprave Bauk potvrdio da u Hrvatskoj ima 3,5 milijuna birača

Referendum o promjeni izbornog sustava nikad nije održan iako je udruga U ime obitelji prikupila više od 380.000 potpisa. Tada je ministar Bauk tvrdio da u Hrvatskoj ima nešto više od 4 milijuna birača te da zbog toga Inicijativa nije prikupila dovoljan broj potpisa – 10% od 4 milijuna. Na taj način je spriječio održavanje referenduma o promjeni izbornog sustava.

Ustavni sud je na žalost prihvatio takvo tumačenje SDP-ovog ministra Arsena Bauka, iako su podaci Državnog zavoda za statistiku i Hrvatskog zavoda za zdravstveno osiguranje pokazivali da je u tom trenutku u Hrvatskoj prebivalište imalo 3,5 milijuna punoljetnih osoba, a samim time i mogućih birača. U ime obitelji je tim povodom predala i tužbu Europskom Sudu u Strasbourgu, radi utvrđivanja legitimnosti ovakve odluke Ustavnog suda.

Podržite nas! Kako bismo Vas mogli nastaviti informirati o najvažnijim događajima i temama koje se ne mogu čitati u drugim medijima, potrebna nam je Vaša pomoć. Molimo Vas podržite Narod.hr s 50, 100, 200 ili više kuna. Svaka Vaša pomoć nam je značajna! Hvala Vam! Upute kako to možete učiniti možete pronaći OVDJE

Izvor: narod.hr